Det var ikke nok for en 37-årig mand, at nikke en betjent en skalle. Han valgte også at svine betjentens kolleger til. Det betyder, at den 37-årige er idømt fire måneders ubetinget fængsel. Det oplyser de nordjyske anklagere på deres Twitter-profil. Dommen faldt mandag ved Retten i Aalborg, og anklagemyndigheden skriver at manden modtog dommen. De beskriver selv tilsviningerne som 'gadesprogets værste gloser.' Hvad det helt præcist dækker over, melder opslaget dog intet om.

Opsummering:
Forseelserne kostede fire måneders fængsel